open-index/open-wikipedia-markdown huggingface dataset:
จอห์นนี ไวส์มึลเลอร์

**จอห์นนี ไวส์มึลเลอร์** (; 2 มิถุนายน ค.ศ. 1904 – 20 มกราคม ค.ศ. 1984) เป็นนักว่ายน้ำ นักแสดงชาวเยอรมัน-อเมริกัน ที่เกิดในออสเตรีย-ฮังการี ไวส์มึลเลอร์ถือเป็น 1 ในนักว่ายน้ำที่ดีที่สุดในโลกในคริสต์ทศวรรษ 1920 เขาได้รับเหรียญทองกีฬาโอลิมปิก 5 เหรียญ เหรียญทองแดง 1 เหรียญ เขาชนะการแข่งขันยูเอสเนชันนอลแชมเปียนชิป 52 ครั้ง และทำสถิติโลก 67 ครั้ง หลังจากอาชีพนักว่ายน้ำ เขาแสดงในภาพยนตร์ ถือเป็นนักแสดงคนที่ 6 ที่รับบทเป็นทาร์ซานในภาพยนตร์ จากบทบาทนี้ เขาแสดงในภาพยนตร์ 12 เรื่อง จากบททาร์ซานที่มีนักแสดงรับบทกันหลายคน แต่ไวส์มึลเลอร์ถือเป็นคนที่เป็นที่รู้จักมากที่สุดในบทนี้ กับเสียงหอนของทาร์ซานที่ยังมีใช้ในภาพยนตร์ปัจจุบัน

## อ้างอิง

หมวดหมู่:นักแสดงอเมริกัน

หมวดหมู่:นักว่ายน้ำชาวอเมริกัน
หมวดหมู่:ชาวอเมริกันเชื้อสายเยอรมัน
ทาร์ซาน

**ทาร์ซาน** () เป็นตัวละครในบทประพันธ์ เป็นเด็กที่ถูกทอดทิ้ง และเติบโตในป่าแอฟริกา ได้รับการเลี้ยงดูโดยลิง ที่ชื่อ Mangani ตัวละครทาร์ซานสร้างขึ้นโดยเอ็ดการ์ ไรซ์ เบอร์โรส์ โดยปรากฏในบทประพันธ์ครั้งแรกในชื่อ *[[Tarzan of the Apes]]* (เผยแพร่ในนิตยสารในปี  ค.ศ. 1912) จากนั้นมีภาคต่อ 25 ภาค รวมถึงมีบทประพันธ์โดยนักเขียนอื่นอีก 3 เล่ม ตัวละครนี้ยังมีเผยแพร่ในสื่ออื่นๆ อย่างนับไม่ถ้วน ทั้งภาพยนตร์ การ์ตูน หนังสือ เป็นต้น

## อ้างอิง

หมวดหมู่:ตัวละครชาวอังกฤษ
หมวดหมู่:ตัวละครในบันเทิงคดีที่มีความเป็นอมตะ
หมวดหมู่:ตัวละครที่เป็นเด็กกำพร้า
หมวดหมู่:ตัวละครที่เป็นลอร์ดและเลดี
หมวดหมู่:ตัวละครที่เป็นไวเคานต์และไวเคาน์เตส
หมวดหมู่:ตัวละครที่เป็นดยุกและดัชเชส
หมวดหมู่:ตัวละครที่เป็นเอิร์ล
หมวดหมู่:ตัวละครที่เป็นนักสู้ด้วยอาวุธด้ามยาวและหอก
หมวดหมู่:ตัวละครที่เป็นนักล่าสัตว์
โบกุ โนะ ไอดอล

**โบกุ โนะ ไอดอล** () (แปลเป็นไทยได้ว่า "ไอดอลของผม") เป็นเรื่องสั้นที่เขียนและแต่งเรื่องโดย มิซึกิ คาวาชิตะ ลงใน โชเน็นจัมป์รายสัปดาห์ ของชูเอฉะ เป็นเรื่องราวของเด็กหนุ่มชื่อ ฮิราโนะ ฮารุฟูมิ ต้องเข้าไปเป็น คณะกรรมการสรรหา ไอดอล ในงานโรงเรียน ทำให้เขาได้รับหน้าที่หาไอดอลมาขึ้นคอนเสิร์ตให้ได้ จึงได้ออกตามหาสาวหน้ารักในโรงเรียนของเขาเอง

เรื่อง **โบกุ โนะ ไอดอล** มีทั้งหมด 2 ตอน โดยตอนที่สองใช้ชื่อว่า **อะตะชิ โนะ ไอดอล** () (แปลเป็นไทยได้ว่า "ไอดอลของฉัน") โดยตอนแรกจะเป็นตอนของ ฮารุฟูมิ พระเอกของเรื่อง และตอนที่สองเป็นตอนของ ไอซาวะ โมโมกะ นางเอกของเรื่อง

## เนื้อเรื่อง
### โบกุ โนะ ไอดอล
เด็กหนุ่มชื่อ ฮิราโนะ ฮารุฟูมิ ต้องเข้าไปเป็นคณะกรรมการสรรหาไอดอลของงานโรงเรียน อย่างกะทันหัน โดยการหาไอดอลมาขึ้นแสดงในคอนเสิร์ตของงานโรงเรียน ตอนแรกเขาได้ไปถาม ไอซาวะ โมโมกะ เพื่อนบ้านและเพื่อนสมัยเด็กของเขา ว่าอยากเป็นไอดอลหรือเปล่า แต่พอได้ยินว่าต้องร้องเพลงในงานโรงเรียนก็ปฏิเสธทันที หลังจากนั้นเขาได้เข้าไปหา เด็กผู้หญิงที่สวยๆ ในโรงเรียนแต่ก็โดน ปฏิเสธทุกครั้ง วันหนึ่งระหว่างที่เขาอยู่ในห้องอาบน้ำ ก็ได้ยินเสียงของ โมโมกะ ร้องเพลงในห้องน้ำ จนเขาต้องรุดออกจากห้องน้ำ แล้ววิ่งไปยังห้องน้ำของบ้านโมโมกะ วันต่อมา เขาได้ไปขอร้องให้โมโมกะ มาเป็นไอดอลแต่ก็โดนปฏิเสธทุกครั้ง จนสุดท้ายเขาก็ตัดสินใจที่จะแต่งหญิงแล้วขึ้นเวทีเอง แล้วระหว่างที่ฮารุฟูมิซ้อมอยู่ที่บ้าน โมโมกะ ก็บังเอิญเห็นเขาแต่งหญิงซ้อมอยู่ในห้องนอน จนเธอต้องถามว่าทำอะไรอยู่ และก็ได้รู้ว่า ฮารุฟูมิ จะขึ้นแสดงเอง เพราะว่าเธอปฏิเสธไป และจะไม่ดึงดันให้เธอขึ้นแสดงอีก เพราะไม่อยากให้เธอทำหน้าเศร้า อยากเห็นหน้าของเธอที่ยิ้มแย้มอีก และในวันงานโรงเรียน ก่อนที่จะถึงเวลาแสดง ฮารุฟูมิก็หาชุดของเขาไม่เจอ ในเวลานั้น โมโมกะก็มายืนอยู่ข้างหลังเขาแล้วตะโกนว่า "ขอโทษที่มาสาย" และบอกกับฮารุฟูมิว่า เธอจะขึ้นแสดงเอง และเมื่อขึ้นแสดงก็ทำให้ทุกคนในงานโรงเรียนต้องตื่นตลึงราวกับว่าเธอเป็นไอดอลจริงๆ อะไรอย่างนั้น
### อะตะชิ โนะ ไอดอล
เป็นเรื่องราวของ ไอซาวะ โมโมกะ หลังจากวันที่เธอขึ้นแสดงในงานโรงเรียน จนถึงขั้นทำให้เธอมีแฟนคลับเป็นของตัวเอง และมี ฮิราโนะ ฮารุฟูมิ เป็นคนคอยกันเธอจากพวกแฟนคลับของเธอ ทำให้เธอรู้สึกว่าชอบ ฮารุฟูมิ ขึ้นมา จนอยากจะสารภาพรักกับเขา แต่ระหว่างที่เธอกำลังจะสารภาพรัก ก็จะมีปัญหาเขามาขว้างเธอตลอด อย่างเช่น กัดลิ้นตัวเอง หรือมีแฟนคลับเข้ามาทักเธอ ในเหตุการณ์ที่แฟนคลับเขามาหาเธอ จนฮารุฟูมิโดนพวกแฟนคลับหาเรื่อง แต่ฮารุฟูมิก็พาเธอหนีไปจากพวกแฟนคลับ และระหว่างเธอหลบพวกแฟนคลับอยู่นั้น ฮารุฟูมิก็บอกกับเธอว่า ไม่น่าให้เธอไปเป็นไอดอลเลย น่าจะให้ตัวเขาเองรู้ว่า เธอน่ารักคนเดียวก็พอแล้ว เมื่อหันไปก็เห็นว่าโมโมกะกำลังหลับอยู่ เขาจึงจะจูบเธอทันใดนั้นเธอก็ตื่นขึ้นมาแล้วเอาหัวชนเข้ากับ ฮารุฟูมิจนเขาสลบไป

## ตัวละคร
; ฮิราโนะ ฮารุฟูมิ
: () 
; ไอซาวะ โมโมกะ
: ()

## อ้างอิง
Manga Fox: Boku no Idol (KAWASHITA Mizuki) Manga Series

หมวดหมู่:การ์ตูนญี่ปุ่น
ดาวีด แกตา

**ปีแยร์ ดาวีด แกตา** () เกิดวันที่ 7 พฤศจิกายน ค.ศ. 1967 เป็นโปรดิวเซอร์เพลง ดีเจ และนักแต่งเพลงชาวฝรั่งเศส ผลงานของเขาสามารถขายได้มากกว่า 9 ล้านอัลบั้มและ 30 ล้านซิงเกิลทั่วโลก ในปี 2013 บิลบอร์ดจัดอันดับให้เพลงของเขา "When Love Takes Over" เป็นผลงานเพลงแดนซ์ป๊อปอันดับหนึ่งตลอดกาล

## ชีวิตในวัยเด็ก
ปีแยร์ ดาวีด แกตา เกิดที่กรุงปารีส ประเทศฝรั่งเศส พ่อของเขาชื่อว่า ปีแยร์ แกตา เป็นนักสังคมวิทยาชาวฝรั่งเศสเชื้อสายอิตาลี มาจากครอบครัวชาวยิวโมร็อกโก ส่วนแม่ของเขามีเชื้อสายเบลเยียม

## อาชีพ
เขาปล่อยผลงานอัลบั้มแรกของเขา *Just a Little More Love* ในปี 2002 โดยมีอัลบั้มต่อมา *Guetta Blaster* ในปี 2004 และ *Pop Life* ในปี 2007  แกตาประสบความสำเร็จอย่างมากด้วยอัลบั้มปี 2009 ของเขา *One Love* โดยมีเพลงดังมากมาย เช่น "When Love Takes Over", "Gettin' Over You", "Sexy Bitch" และ "Memories" โดยสามเพลงแรกติดอันดับหนึ่งเพลงยอดนิยมในสหราชอาณาจักร 

อัลบั้มปี 2011 *Nothing but the Beat* ประสบความสำเร็จอย่างต่อเนื่องโดยมีเพลงดังอย่าง "Where Them Girls At", "Little Bad Girl", "Without You", "Titanium" และ "Turn Me On" โดยเขาได้รับการขนานนามว่าเป็น "ตัวพ่อแห่งวงการเพลงอีดีเอ็ม"

## อ้างอิง

หมวดหมู่:ผู้ที่ได้รับรางวัลแกรมมี
หมวดหมู่:คลับดีเจ
จอร์จิโอ เปโตรเซียน

**จอร์จิโอ เปโตรเซียน** (; ) เจ้าของฉายา **เดอะด็อกเตอร์** เกิดวันที่ 10 ธันวาคม ค.ศ. 1985 เป็นนักมวยไทยรุ่นเวลเตอร์เวท และเป็นนักต่อสู้ป้องกันตัวชาวอาร์มีเนีย-อิตาลี เกิดที่ซาโตรี กลาดิเอโทเรียม ในเมืองกอริเซีย ประเทศอิตาลี เป็นแชมเปี้ยนคนปัจจุบันของรายการ K-1 เวิลด์แมกซ์ 2009 และเป็นแชมเปี้ยนมวยไทยของรายการ WKN อินเตอร์คอนติเนนทอล มิดเดิลเวท

## ประวัติ
**จอร์จิโอ เปโตรเซียน** เดิมชื่อ **เจอวอค เปโตรเซียน** () เกิดที่เมืองเยเรวาน ประเทศอาร์มีเนีย เริ่มฝึกฝนมวยไทยตอนอายุ 14 ปี ซึ่งเป็นเวลาที่ได้ย้ายไปอิตาลี อาศัยอยู่ในเมืองกอริเซีย ประเทศอิตาลีและทำการฝึกฝนที่ซาโตรี กลาดิเอโทเรียม เนเมซิส ยิม ภายใต้คำแนะนำของอัลฟิโอ โรมานัท และได้เริ่มทำการแข่งชกครั้งแรกเมื่ออายุได้ 16 ปี จอร์จิโอเป็นพี่ชายของ อาร์เมน เปโตรเซียน ซึ่งเป็นนักมวยด้วยเช่นกัน

## รายการแข่งขัน
* แชมเปี้ยนคนปัจจุบันของรายการ เค-วัน เวิลด์แมกซ์ 2009
* แชมเปี้ยนคนปัจจุบันของรายการ WKN อินเตอร์คอนติเนนทอล ออเรนทอล รูลส์ (69.9 กก.)
* ค.ศ. 2007 เจนัส ไฟท์ไนท์ ทัวร์นาเมนท์ แชมเปี้ยน
* ค.ศ. 2006 เจนัส ไฟท์ไนท์ ทัวร์นาเมนท์ แชมเปี้ยน
* ค.ศ. 2006 รายการ KL เวิลด์ (-67 กก.)
* ค.ศ. 2005 WMC อินเตอร์คอนติเนนทอล เวลเทอร์เวท แชมเปี้ยน
* ค.ศ. 2005 MTA ยูโรเปี้ยน แชมเปี้ยน
* ค.ศ. 2004 MTA อิตาเลียน แชมเปี้ยน

## สถิติการชก

## อ้างอิง

* ข่าวการแข่งขัน 

## แหล่งข้อมูลอื่น
*  Satori Gladiatorium Nemesis

หมวดหมู่:นักมวยไทยชาวอิตาลี
หมวดหมู่:นักมวยไทยชาวอาร์เมเนีย
หมวดหมู่:บุคคลจากแคว้นฟรียูลี-เวเน็ตเซียจูเลีย
วาฬสีน้ำเงิน

**วาฬสีน้ำเงิน** (; ชื่อวิทยาศาสตร์: *Balaenoptera musculus*) เป็นวาฬบาลีน (Balaenopteridae) และถือเป็นสัตว์ที่มีขนาดใหญ่ที่สุดในโลก วาฬสีน้ำเงินขนาดโดยทั่วไปจะยาวประมาณ 30-34 เมตร แต่ถ้าขนาดเล็กจะมีความยาวน้อยกว่า 30 เมตร (วาฬสีน้ำเงินแคระ หรือ *B. m. brevicauda*) แต่ที่ใหญ่ที่สุดเท่าที่เคยค้นพบมีความยาว 60 เมตร ซึ่งเทียบได้กับความยาวของช้างในปัจจุบันจำนวนแปดเชือกมาต่อกันเรียงแถว(ช้างบางสายพันธุ์ในปัจจุบันสามารถยาวได้ถึง 7.4 เมตรหรือ 7.5 เมตร) น้ำหนักเมื่อโตเต็มที่ ประมาณ 100–200 ตัน เฉพาะลิ้นก็มีน้ำหนักเกือบเท่าช้างหนึ่งตัว หัวใจมีขนาดเท่ารถยนต์คันหนึ่ง และเส้นเลือดบางเส้นกว้างขนาดที่มนุษย์พอจะลงไปว่ายน้ำได้ และครีบหางก็มีขนาดกว้างกว่าปีกของเครื่องบินโดยสารขนาดเล็ก จัดเป็นสัตว์ที่มีขนาดใหญ่ที่สุดในโลกเท่าที่เคยมีมา มีขนาดใหญ่กว่าไดโนเสาร์ชนิดที่ใหญ่ที่สุดในโลก

อาศัยอยู่ในมหาสมุทรแปซิฟิกตอนใต้, แอตแลนติกและมหาสมุทรอินเดีย รวมถึงในมหาสมุทรแอนตาร์กติกด้วย และแม้จะมีขนาดร่างกายใหญ่โต แต่วาฬสีน้ำเงินก็มีรูปร่างเพรียวยาวเหมาะแก่การว่ายน้ำ จึงสามารถว่ายน้ำได้เร็วถึง 20 นอตต่อชั่วโมง

ลูกวาฬจะกินเฉพาะนมแม่ที่มีไขมันสูงถึงร้อยละ 40 มีน้ำหนักตัวเพิ่มขึ้นชั่วโมงละ 4 กิโลกรัม 

กินเคยและแพลงก์ตอนเป็นอาหาร แต่ก็อาจจะกินสัตว์น้ำขนาดเล็ก เช่น ปลาขนาดเล็กเข้าไปด้วย สามารถดำน้ำลงไปหาอาหารได้ลึกถึง 150 เมตร และปกติจะดำน้ำนาน 30 กว่านาที แต่มีบันทึกสูงสุดว่าดำได้นานถึง 50 นาที และพ่นน้ำได้สูงถึง 10 เมตร ทั้งนี้ วาฬสีน้ำเงินที่โตเต็มวัยเคยกินวันหนึ่งได้มากถึง 4 ตัน

วาฬสีน้ำเงินถูกล่าอย่างหนักเพื่อต้องการไขมันและน้ำมัน โดยเฉพาะในช่วง 70 ปีแรกของศตวรรษที่ 20 คาดว่ามีวาฬสีน้ำเงินราวเกิน 500,000 ตัวถูกฆ่าตาย ประชากรวาฬรอบเกาะเซาท์จอร์เจียในมหาสมุทรแอตแลนติกตอนใต้ถูกฆ่าแบบล้างบาง รวมทั้งพวกที่เคยหากินอยู่นอกชายฝั่งญี่ปุ่นด้วย ประชากรวาฬสีน้ำเงินบางกลุ่มลดจำนวนลงถึงร้อยละ 98 จนเข้าสู่สภาพของการเป็นสิ่งมีชีวิตใกล้สูญพันธุ์ กระทั่งถึงช่วงกลางทศวรรษ 1950 จึงได้มีการอนุรักษ์อย่างจริงจัง

นอกจากนี้แล้ว วาฬสีน้ำเงินยังเป็นสัตว์ที่ส่งเสียงร้องได้กว้างไกลที่สุดในโลกอีกด้วย โดยสามารถส่งได้ได้ดังถึง 1,500 กิโลเมตร ในลักษณะของคลื่นเสียงที่มีความหลากหลาย ซึ่งเชื่อกันว่าไม่ได้เป็นไปในการสื่อสารเพียงอย่างเดียว หากแต่ยังใช้การนำทางอีกด้วย

ปัจจุบัน มีปริมาณวาฬสีน้ำเงินในซีกโลกใต้อยู่ประมาณหนึ่งพันกว่าตัว (น้อยมาก) อีกทั้งมีหลักฐานว่ามีจำนวนเพิ่มขึ้นร้อยละ 2 ต่อปี แต่ยังไม่มีการประมาณจำนวนวาฬชนิดนี้ที่ดีพอในบริเวณอื่นของโลก

## อ้างอิง

*
*
*
* NOAA Fisheries, Office of Protected Resources Blue whale biology & status

## แหล่งข้อมูลอื่น

* Photographs and movies from ARKive 
* Photographs from the  New Bedford Whaling Museum *of "Kobo", a blue whale skeleton  
* Blue whale vocalizations - Cornell Lab of Ornithology—Bioacoustics Research Program
* Blue whale movies, text in French 
* World Wide Fund for Nature (WWF) - species profile for the blue whale
* BBC News - Great whales
* Blue Whale video clips and news from the BBC - BBC Wildlife Finder
* ''Balaenoptera Musculus'' 

หมวดหมู่:วาฬบาลีน
หมวดหมู่:มหสัตว์
หมวดหมู่:สัตว์ที่พบในประเทศไทย
กันตธีร์ ศุภมงคล

ศาสตราจารย์ **กันตธีร์ ศุภมงคล** (เกิด 3 เมษายน พ.ศ. 2495) เป็นนักการทูตและนักการเมืองชาวไทย อดีตรัฐมนตรีว่าการกระทรวงการต่างประเทศ ในรัฐบาลทักษิณ ชินวัตร อดีตผู้แทนการค้า อดีตสมาชิกสภาผู้แทนราษฎร กรุงเทพมหานคร และอดีตโฆษกพรรคไทยรักไทยคนแรก

## ประวัติ
กันตธีร์ เกิดเมื่อวันที่ 3 เมษายน พ.ศ. 2495 ที่เขตวัฒนา กรุงเทพมหานคร เป็นบุตรกนต์ธีร์ ศุภมงคล อดีตเอกอัครราชทูตไทยประจำกรุงลอนดอน และอดีตที่ปรึกษานายกรัฐมนตรี (จอมพล ถนอม กิตติขจร) กับคุณหญิงดุษฎี ศุภมงคล (อรรถกระวีสุนทร) 

สำเร็จการศึกษาระดับปริญญาตรี สาขารัฐศาสตร์ จากมหาวิทยาลัยแคลิฟอร์เนีย ลอสแอนเจลิส เมื่อปี พ.ศ. 2519 ระดับปริญญาโท สาขาความสัมพันธ์ระหว่างประเทศ จากมหาวิทยาลัยอเมริกัน ปี พ.ศ. 2520 และปริญญาเอก สาขาความสัมพันธ์ระหว่างประเทศ จากมหาวิทยาลัยเซาเทิร์นแคลิฟอร์เนีย ในปี พ.ศ. 2527

## การทำงาน
กันตธีร์ เริ่มรับราชการหลังจากเรียนจบปริญญาเอก สังกัดกระทรวงการต่างประเทศ รวมระยะเวลาในการรับราชการเกือบ 10 ปี จนได้รับตำแหน่งสูงสุด คือ ผู้อำนวยการกองนโยบายและแผน จึงตัดสินใจลาออกจากราชการ เพื่อทำธุรกิจด้านอสังหาริมทรัพย์ คือ บริษัท กันตสหกิจ จำกัด

## การดำรงตำแหน่งทางการเมือง
กันตธีร์ เริ่มเข้าสู่งานการเมือง โดยการชักชวนของทักษิณ ชินวัตร หัวหน้าพรรคพลังธรรม และเป็นสมาชิกสภาผู้แทนราษฎร กรุงเทพมหานคร เขต 6 สังกัดพรรคพลังธรรม ต่อมากันตธีร์ จึงเข้าร่วมกับทักษิณ ชินวัตร ก่อตั้งพรรคไทยรักไทย และได้รับตำแหน่งเป็นโฆษกพรรคคนแรก (คณะกรรมการชุดที่ขอจดทะเบียนจัดตั้งพรรคการเมือง) กระทั่งในรัฐบาลของทักษิณ จึงได้รับมอบหมายให้ทำหน้าที่ผู้แทนการค้าไทย และต่อมาจึงได้รับตำแหน่งรัฐมนตรีว่าการกระทรวงการต่างประเทศ

ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549

## เครื่องราชอิสริยาภรณ์

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลจากกรุงเทพมหานคร
หมวดหมู่:ข้าราชการพลเรือนชาวไทย
หมวดหมู่:นักธุรกิจชาวไทย
หมวดหมู่:นักการเมืองไทย
หมวดหมู่:รัฐมนตรีว่าการกระทรวงการต่างประเทศไทย
หมวดหมู่:ผู้แทนการค้าไทย
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคพลังธรรม
หมวดหมู่:นักการเมืองพรรคไทยรักไทย
หมวดหมู่:แนวร่วมประชาธิปไตยต่อต้านเผด็จการแห่งชาติ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
วิเศษ จูภิบาล

**วิเศษ จูภิบาล** ประธานกรรมการ บริษัท กัลฟ์  ดีเวลลอปเมนท์ จำกัด (มหาชน) กรรมการอิสระและกรรมการตรวจสอบ บริษัท อาร์ ซี แอล​ จำกัด (มหาชน) อดีตรัฐมนตรีว่าการกระทรวงพลังงาน ในรัฐบาลทักษิณ ชินวัตร อดีตผู้ว่าการการปิโตรเลียมแห่งประเทศไทย (ปตท.)

## ประวัติ
วิเศษ เกิดเมื่อวันที่ 12 สิงหาคม พ.ศ. 2488 ที่จังหวัดภูเก็ต เป็นบุตรนายเอ่งเซียก กับนางสุ่ยจิ้น จูภิบาล สำเร็จการศึกษาระดับปริญญาตรี สาขาวิศวกรรมไฟฟ้า จากจุฬาลงกรณ์มหาวิทยาลัย เมื่อปี พ.ศ. 2510 และระดับปริญญาโท จากจุฬาลงกรณ์มหาวิทยาลัยเช่นเดียวกัน ในปี พ.ศ. 2512 เคยเข้ารับการอบรมหลักสูตร ปรอ. จากวิทยาลัยป้องกันราชอาณาจักร รุ่นที่ 8

## การทำงาน
วิเศษ เคยดำรงตำแหน่ง ผู้ว่าการการปิโตรเลียมแห่งประเทศไทย ในระหว่างปี พ.ศ. 2542 - พ.ศ. 2544 และเป็นกรรมการผู้จัดการใหญ่ บริษัท ปตท. จำกัด (มหาชน) ในระหว่างปี พ.ศ. 2544 - พ.ศ. 2546

ในปี พ.ศ. 2548 จึงได้เข้ามาทำงานการเมือง โดยดำรงตำแหน่งผู้ช่วยรัฐมนตรีว่าการกระทรวงพลังงาน (นายแพทย์ พรหมินทร์ เลิศสุริย์เดช) และได้รับตำแหน่งรัฐมนตรีว่าการกระทรวงพลังงาน เมื่อวันที่ 11 มีนาคม พ.ศ. 2548 จนกระทั่งเกิดการรัฐประหาร 19 กันยายน พ.ศ. 2549 ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549

## เครื่องราชอิสริยาภรณ์

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:วิศวกรชาวไทย
หมวดหมู่:นักการเมืองไทย
หมวดหมู่:รัฐมนตรีว่าการกระทรวงพลังงานไทย
หมวดหมู่:นิสิตเก่าคณะวิศวกรรมศาสตร์ จุฬาลงกรณ์มหาวิทยาลัย
หมวดหมู่:บุคคลจากวิทยาลัยป้องกันราชอาณาจักร
หมวดหมู่:บุคคลจากโรงเรียนภูเก็ตวิทยาลัย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:นักการเมืองพรรคไทยรักไทย
รายชื่อตอนในสามพลังป่วนพิทักษ์โลก

__NOTOC__ 
รายชื่อตอนของอะนิเมะ เรื่อง *[[สามพลังป่วนพิทักษ์โลก]]* ทั้งแบบทีวีซีรีส์และโอวีเอ
## รายชื่อตอน ใน Zettai Karen Children

## รายชื่อตอน ใน Zettai Karen Children [[โอวีเอ|OVA]]

รายชื่อตอนและเพลงปิดของเรื่อง Zettai Karen Children OVA
: เพลงปิดที่ใช้ : **☆Seventh★Heaven☆**

ร
ส
ชูชีพ หาญสวัสดิ์

**ชูชีพ หาญสวัสดิ์** (เกิด 30 กันยายน พ.ศ. 2487) อดีตรัฐมนตรีว่าการกระทรวงเกษตรและสหกรณ์ รัฐมนตรีว่าการกระทรวงพาณิชย์ รัฐมนตรีช่วยว่าการกระทรวงศึกษาธิการ รัฐมนตรีช่วยว่าการกระทรวงพาณิชย์ และสมาชิกสภาผู้แทนราษฎรจังหวัดปทุมธานี ปัจจุบันต้องโทษจำคุกในเรือนจำพิเศษกรุงเทพ

## ประวัติ
ชูชีพ เกิดเมื่อวันที่ 30 กันยายน พ.ศ. 2487 ที่ตำบลบางปรอก อำเภอเมืองปทุมธานี จังหวัดปทุมธานี เป็นบุตรนายบุญไทย กับนางเฮียง หาญสวัสดิ์ ด้านครอบครัวสมรสกับนางกฤตินี หาญสวัสดิ์ (สกุลเดิม: เชิดชัย) อดีตนายกก่อตั้งสโมสรไลออนส์ท้าวสุระ บุตรี นางสุจินดา เชิดชัย

สำเร็จการศึกษาระดับมัธยมศึกษา จากโรงเรียนอำนวยศิลป์ ระดับปริญญาตรี ด้านวิศวกรรม จากประเทศฟิลิปปินส์ และปริญญาโท ด้านวิศวกรรม จากมหาวิทยาลัยลองบีชสเตท สหรัฐอเมริกา

## การทำงาน
ชูชีพ เป็นนักธุรกิจเจ้าของโรงงานผลิตลูกชิ้น ฟาร์มกระบือที่อำเภอสังขละบุรี จังหวัดกาญจนบุรี และโรงฆ่าสัตว์ที่จังหวัดปทุมธานี รวมถึงธุรกิจรถโดยสารปทุมธานี-สามโคก

### งานการเมือง
ชูชีพ เข้าสู่งานการเมืองโดยการเป็นสมาชิกสภาผู้แทนราษฎร จังหวัดปทุมธานี สังกัดพรรคสันติชน ในปี พ.ศ. 2518 และเป็นรองเลขาธิการพรรคสันติชน ต่อมาได้ย้ายไปสังกัดพรรคชาติไทย ในปี พ.ศ. 2519 และได้รับตำแหน่งรัฐมนตรีช่วยว่าการกระทรวงพาณิชย์ ปี พ.ศ. 2529, 2531, 2533 รัฐมนตรีช่วยว่าการกระทรวงศึกษาธิการ ปี พ.ศ. 2535 และรัฐมนตรีว่าการกระทรวงพาณิชย์ ในปี พ.ศ. 2538 ต่อมาในปี พ.ศ. 2539 จึงย้ายมาสังกัดพรรคความหวังใหม่ และได้รับตำแหน่งรัฐมนตรีว่าการกระทรวงเกษตรและสหกรณ์ แต่ได้ลาออกในเวลาต่อมาจากกรณีปุ๋ยปลอม 

ต่อมาในปี พ.ศ. 2550 ชูชีพ ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549 หลังจากนั้นจึงได้เข้าร่วมกับกลุ่มแนวร่วมประชาธิปไตยต่อต้านเผด็จการแห่งชาติ โดยนำประชาชนจำนวนกว่า 1,000 คน ปิดล้อมสถานีบริการภาคพื้นดินดาวเทียมไทยคม ลาดหลุมแก้ว เพื่อเรียกร้องให้มีการเปิดสัญญาณสถานีโทรทัศน์พีเพิลแชลแนล

## คดีความ
เมื่อวันที่ 8 มิถุนายน พ.ศ. 2559 ชูชีพถูกศาลลงโทษจำคุก 6 ปี ตามความผิดพระราชบัญญัติว่าด้วยความผิดเกี่ยวกับการเสนอราคาต่อหน่วยงานของรัฐ พ.ศ. 2542 มาตรา 10 มาตรา 12 ประกอบประมวลกฎหมายอาญา มาตรา 157 ประกอบมาตรา 83 เป็นการกระทำกรรมเดียวผิดกฎหมายหลายบท ลงโทษหนักสุดตามพระราชบัญญัติว่าด้วยความผิดเกี่ยวกับการเสนอราคาต่อหน่วยงานของรัฐ พ.ศ. 2542 มาตรา 12 และเขาถูกส่งตัวเรับโทษจำคุกในเรือนจำพิเศษกรุงเทพ ในทันที

## เครื่องราชอิสริยาภรณ์

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลจากอำเภอเมืองปทุมธานี
หมวดหมู่:นักธุรกิจชาวไทย
หมวดหมู่:นักการเมืองไทย
หมวดหมู่:รัฐมนตรีว่าการกระทรวงพาณิชย์ไทย
หมวดหมู่:รัฐมนตรีว่าการกระทรวงเกษตรและสหกรณ์ไทย
หมวดหมู่:สมาชิกสภาผู้แทนราษฎรจังหวัดปทุมธานี
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคสันติชน
หมวดหมู่:นักการเมืองพรรคชาติไทย
หมวดหมู่:นักการเมืองพรรคความหวังใหม่
หมวดหมู่:นักการเมืองพรรคไทยรักไทย
หมวดหมู่:พรรคเพื่อไทย
หมวดหมู่:แนวร่วมประชาธิปไตยต่อต้านเผด็จการแห่งชาติ
หมวดหมู่:บุคคลจากโรงเรียนอำนวยศิลป์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:นักโทษของประเทศไทย
สาวใช้ไฮเทค

***สาวใช้ไฮเทค*** เป็นบทประพันธ์ของ โสภี พรรณราย ได้ถูกนำมาสร้างเป็นละครโทรทัศน์ครั้งแรกในปี พ.ศ. 2540 โดยทีวีธันเดอร์ ทางช่อง 3 นำแสดงโดยยุรนันท์ ภมรมนตรีและแคทรียา อิงลิช ต่อมาในปี พ.ศ. 2553 ได้นำมาสร้างใหม่โดยดาราวิดีโอ ออกฉายทางช่อง 7 นำแสดงโดยอรรคพันธ์ นะมาตร์ และวรัทยา นิลคูหา เขียนบทโทรทัศน์โดยณหรรษา สุนทรพจน์และทองเอก กำกับการแสดงโดยสำรวย รักชาติ ออกฉายตอนแรก 6 สิงหาคม พ.ศ. 2553 ถือเป็นละครหลังข่าวภาคค่ำที่ได้รับความนิยมที่สุดในปี 2553 โดยมีเรตติ้งเฉลี่ยสูงสุด 16.6 คิดเป็นจำนวนผู้ชม 10.429 ล้านคน และยังครองความนิยมสูงสุด 4 สัปดาห์ติดต่อกัน
## นักแสดง

### รายชื่อนักแสดง พ.ศ. 2540

### รายชื่อนักแสดง พ.ศ. 2553

#### เพลงประกอบละคร
; พ.ศ. 2540
* เพลง "รักเธอหมดหัวใจ" ศิลปิน แคทรียา อิงลิช
* เพลง "รักเธอหมดหัวใจ" ศิลปิน นรอรรถ จันทร์กล่ำ
* เพลง "ดูไม่ค่อยดี" ศิลปิน ปานวาด อภิโช

; พ.ศ. 2553
* เพลง "คำตอบสุดท้าย" ศิลปิน เต๋า แอร์บอร์น

## อ้างอิง

## แหล่งข้อมูลอื่น
* เว็บไซต์อย่างเป็นทางการของละครสาวใช้ไฮเทค
* หน้าแฟนเพจของละครสาวใช้ไฮเทคบนเฟซบุ๊ก

หมวดหมู่:ละครโทรทัศน์ไทย
หมวดหมู่:นวนิยายไทย
โอริเวอร์ บีเวอร์

**โอริเวอร์ บีเวอร์** (เกิด 27 ตุลาคม พ.ศ. 2514)  เป็นนักแสดงลูกครึ่งไทย-เยอรมนี มารดาเป็นชาวเยอรมนีส่วนบิดาเป็นชาวไทย เป็นพี่ชายคนโตของ วาเนสซ่า บีเวอร์ มีน้องชายคนกลางชื่อ มาร์ค บีเวอร์ จบปริญญาตรีจากมหาวิทยาลัยเกริก

โอริเวอร์ บีเวอร์ มีผลงานแสดงเรื่องแรกคือภาพยนตร์เรื่อง *[[วอนทั้งโลกโขกหัวเธอ]]* จากนั้นก็แสดงละคร มีผลงานการแสดงละครโทรทัศน์มากกว่า 300 เรื่อง และเป็นผู้อำนวยการสร้างในเรื่องแรก คือ *[[เนตรนาคราช]]* ทางช่อง 7 ในปี พ.ศ. 2557 ในสังกัดไนน์บีเวอร์ ของตัวเอง

เดิมชื่อสะกดว่า "โอลิเวอร์" แต่เปลี่ยนชื่อเพราะทำอะไรติดขัด มีคนทักว่าหากเปลี่ยนเป็นตัว ร. จะพลิกฟ้าพลิกแผ่นดิน จึงได้เปลี่ยนชื่อ

## ผลงานการแสดง
### ภาพยนตร์
* วอนทั้งโลกโขกหัวเธอ (2539) รับบท เจอร์ราด
*สตางค์ (2543) รับบท โชติ
*ผีสามบาท (2544)(รับเชิญ)
*ผู้หญิง 5 บาป (2545) (รับเชิญ)
* ชื่อชอบชวนหาเรื่อง (2546) (รับเชิญ)
*ตุ๊กแกผี (2547) รับบท จิตแพทย์เพื่อนของวิฑูรย์ (รับเชิญ)
* มนต์รักลูกทุ่ง (2548) รับบท ธรรมรัตน์
* โรงบานขวัญกระเจิง (2548)
* ผีตุ๋มติ๋ม (2552) (รับเชิญ)
*ผู้หญิง 5 บาป 2 (2553) (รับเชิญ)
* สวิง
* The Warm (ภาพยนตร์ฮ่องกง)
* Cup Man (ภาพยนตร์มาเลเซีย)
* ขุนพันธ์ 3 (2566) รับบท ท่านรองเสนาธิการ

## ละครโทรทัศน์

## ผู้จัดและผู้กำกับละคร

## อ้างอิง

หมวดหมู่:บุคคลที่เกิดในปี พ.ศ. 2514
หมวดหมู่:บุคคลที่ยังมีชีวิตอยู่
หมวดหมู่:นักแสดงชายชาวไทย
หมวดหมู่:ผู้จัดละครชาวไทย
หมวดหมู่:นักแสดงสังกัดช่อง 7
หมวดหมู่:ชาวไทยเชื้อสายเยอรมัน
วิศวกรรมคุณค่า

**วิศวกรรมคุณค่า** () เป็นการศึกษาคุณค่าของ ผลิตภัณฑ์ ขั้นตอนการทำงาน สินค้า เครื่องมือ หรือ บริการอย่างเป็นขั้นตอน เพื่อพัฒนาให้สิ่งที่ถูกนำมาศึกษานั้นมีคุณค่ามากขึ้น โดยยังคงมีคุณค่าพื้นฐานของตัวมันเอง วิศวกรรมคุณค่านั้นถูกกล่าวถึงควบคู่ไปกับการบริหารโครงการ

## ประวัติ
วิศวกรรมคุณค่าเริ่มพัฒนาขึ้นที่บริษัทเจเนอรัลอิเล็กทริกในช่วงสงครามโลกครั้งที่สอง สืบเนื่องจากสภาวะขาดแคลนในช่วงสงคราม แรงงาน วัสดุ ชิ้นส่วนมีไม่เพียงพอ ทำให้ทางวิศวกรเริ่มวางแผนที่จะเปลี่ยนแปลงรูปแบบการทำงานและหาสิ่งอื่นมาใช้ทดแทน โดยการทดแทนนั้นคำนึงถึงราคาที่ถูกลง หรือผลผลิตที่เพิ่มขึ้น หรือทั้งสองอย่างร่วมกัน ซึ่งต่อมาแนวคิดนี้ได้ถูกพัฒนาเป็นขั้นตอนและวิธีการที่ชัดเจนขึ้น โดยถูกเรียกว่า การวิเคราะห์คุณค่า (value analysis) ภายหลังวิศวกรรมคุณค่าได้กลายมาเป็นที่นิยมใช้ในหลายสาขาไม่ว่า การก่อสร้าง การขนส่ง การแพทย์ การทหาร

## การพัฒนาคุณค่า
เป้าหมายของวิศวกรรมคุณค่า จะเน้นที่การพัฒนาคุณค่าของสิ่งที่นำมาศึกษา เช่น เพิ่มคุณภาพ สมรรถภาพ ความปลอดภัย ลดค่าใช้จ่ายทั้งทางตรงและค่าใช้จ่ายตลอดวงจรชีวิต ตัวอย่างของวิศวกรรมคุณค่าเช่น การเปลี่ยนเครื่องปรับอากาศจากรุ่นเก่าที่ใช้พลังงานไฟฟ้าสูง ไปเป็นเครื่องปรับอากาศที่ราคาเครื่องสูงกว่าแต่ใช้พลังงานไฟฟ้าต่ำกว่า ซึ่งเมื่อทำการคำนวณคุณค่าในระยะยาวตลอดวงจรชีวิตของเครื่องปรับอากาศ ราคาที่ต้องเสียไปจะมีค่ารวมน้อยกว่า หรือตัวอย่างการก่อสร้างถนนโดยการเปลี่ยนขั้นตอนการสร้างถนนเป็นรูปแบบใหม่แม้ว่าค่าใช้จ่ายจะสูงขั้น แต่คุณค่าด้านความปลอดภัยสูงขึ้น และค่าใช้จ่ายในการบำรุงรักษาลดลง ซึ่งทำให้คุณค่าโดยรวมสูงกว่า ซึ่งในสหรัฐอเมริกา กรมทางหลวงของประเทศได้มีการผลักดันให้แต่ละรัฐได้มีการนำวิศวกรรมคุณค่าไปใช้ในทุกโครงการก่อสร้างทางหลวงของรัฐบาล

คุณค่าของสิ่งของไม่ได้กล่าวถึงเพียงคุณภาพของสิ่งนั้น แต่กล่าวรวมถึงคุณค่าในหลากหลายด้าน เช่น คุณค่าในด้านค่าใช้จ่าย คุณค่าในด้านราคาของตัวสิ่งนั้น คุณค่าในการใช้งาน คุณค่าในการเก็บเป็นของสะสม คุณค่าทางจิตใจ คุณค่าทางด้านความสวยงาม เป็นต้น โดยคุณค่าที่นำมาวิเคราะห์จะขึ้นอยู่กับตัวสิ่งของและกลุ่มลูกค้าเป็นหลัก

## อ้างอิง

หมวดหมู่:วิศวกรรมศาสตร์
หมวดหมู่:การผลิต
อันโตนิโอ บันเดรัส

**โฆเซ อันโตนิโอ โดมิงเกซ บันเดรา** () หรือชื่อในการแสดงว่า **อันโตนิโอ บันเดรัส** () เกิดเมื่อวันที่ 10 สิงหาคม ค.ศ. 1960 เป็นนักแสดงชาวสเปน ผู้กำกับภาพยนตร์ ผู้ผลิตภาพยนตร์ และนักร้อง เขาเริ่มอาชีพการแสดงเมื่ออายุ 19 ปีกับภาพยนตร์ที่กำกับโดยเปโดร อัลโมโดบาร์ จากนั้นแสดงในภาพยนตร์ฮอลลีวุดอย่างเรื่อง  *[[มหาประลัยตัดมหาประลัย]]*, *[[Evita (film)|Evita]]*, *[[Interview with the Vampire: The Vampire Chronicles|Interview with the Vampire]]*, *[[Philadelphia (film)|Philadelphia]]*, *[[Desperado (film)|Desperado]]*, *[[The Mask of Zorro]]*, *[[Spy Kids]]* และ *[[Shrek (film series)|Shrek]]* 

## อ้างอิง

หมวดหมู่:นักแสดงสเปน
วัดภาวนาภิรตาราม

**วัดภาวนาภิรตาราม** (เดิมชื่อว่า **วัดใหม่วินัยชำนาญ**) ตั้งอยู่ในแขวงบางขุนนนท์ เขตบางกอกน้อย กรุงเทพมหานคร เป็นวัดที่สร้างเมื่อปี พ.ศ. 2429 ในรัชสมัยพระบาทสมเด็จพระจุลจอมเจ้าอยู่หัว โดยขุนชำนาญสมบัติ เจ้าจำนวนหอรัชฎากรพิพัฒน์ (เล็ก จุลกะ) ต่อมาได้รับพระราชทานบรรศักดิ์เป็นพระภาษีสมบัติบริบูรณ์ และคุณหญิงเผื่อน เป็นผู้สร้าง

อาณาเขตของวัดด้านหน้าติดคลองบางกอกน้อย ด้านเหนือ ด้านใต้ และด้านตะวันตก มีลำคูเป็นแนวกั้นเขต มีเนื้อที่ทั้งหมด 8 ไร่ 2 งาน 40 ตารางวา

## อ้างอิง

ภาวนาภิรตาราม
หมวดหมู่:โบราณสถานในเขตบางกอกน้อย
อุมิโบสึ

**อุมิโบสึ** () เป็นตัวละครหลักในหนังสือการ์ตูนและภาพยนตร์การ์ตูนเรื่องกินทามะ ผลงานของฮิเดอากิ โซราจิ 

## ข้อมูลตัวละคร
อุมิโบสึ เอเลี่ยนฮันเตอร์ที่เก่งที่สุดในจักรวาล แต่บอบบางอ่อนไหวมากกับเรื่องหัวล้านของตนที่เป็นปมด้อย  มักโดนเรียก "ตาเหม่ง" ประจำ (โดยเฉพาะกินโทกิ) และเป็นบิดาบังเกิดเกล้าของคางุระ ซึ่งห่วงเอามากๆ แต่ส่วนความสัมพันธ์กับลูกชายอย่างคามุอิ  กลับตรงกันข้าม ถึงกับขาดความเป็นพ่อลูกกัน (เพราะคามุอิจงใจฆ่าเพราะสายเลือดของยาโตะจนต้องเสียแขนซ้ายไป) ปัจจุบันกำลังท่องอวกาศในฐานะเอเลี่ยนฮันเตอร์อยู่

## อ้างอิง

## ดูเพิ่ม
* กินทามะ
* คางุระ
* คามุอิ

หมวดหมู่:กินทามะ
หมวดหมู่:ตัวละครในกินทามะ
หมวดหมู่:ตัวละครชาวญี่ปุ่นในอนิเมะและมังงะ
หมวดหมู่:ตัวละครชายในอนิเมะและมังงะ
มนต์เพลงลูกทุ่ง เอฟ.เอ็ม.

**มนต์เพลงลูกทุ่ง เอฟ.เอ็ม.** เป็นภาพยนตร์ไทยที่ออกฉายในปี พ.ศ. 2545 ผลงานร่วมสร้างของ สหมงคลฟิล์ม และ ลูกทุ่ง เอฟ.เอ็ม. และเป็นผลงานกำกับเรื่องแรกของบัณฑิต ทองดี โดยเป็นภาพยนตร์เรื่องแรกในประวัติศาสตร์ของวงการเพลงลูกทุ่ง และภาพยนตร์ไทย ที่รวบรวมไว้มากที่สุด ตั้งแต่นักร้อง นักแต่งเพลง นักจัดรายการลูกทุ่งเอฟ.เอ็ม. รวมถึงบุคคลที่อยู่ในวงการเพลงลูกทุ่งไทย กว่า 200 ชีวิต มาแสดงในภาพยนตร์เรื่องเดียวกัน และบทเพลงทั้งที่กำลังได้รับความนิยมในช่วงนั้นและที่เคยได้รับความนิยมก่อนหน้านั้น กว่า 30 เพลง มาใช้ประกอบภาพยนตร์เรื่องนี้ รวมทั้งบทเพลงใหม่ที่แต่งขึ้นโดยเฉพาะอีก 1 เพลง

## นักแสดง

## อ้างอิง

## แหล่งข้อมูลอื่น
* 

หมวดหมู่:ภาพยนตร์โดยสหมงคลฟิล์ม
หมวดหมู่:ภาพยนตร์ไทยที่ออกฉายในปี พ.ศ. 2545
หมวดหมู่:ภาพยนตร์ไทย
หมวดหมู่:ภาพยนตร์เพลงไทย
หมวดหมู่:เพลงลูกทุ่ง
หมวดหมู่:ภาพยนตร์ที่กำกับโดย บัณฑิต ทองดี
อารมณ์ อาถรรพณ์ อาฆาต

**อารมณ์ อาถรรพณ์ อาฆาต** เป็นภาพยนตร์แนวสยองขวัญ โดย สหมงคลฟิล์ม ออกฉายเมื่อวันที่ 12 กรกฎาคม พ.ศ. 2545 ประกอบด้วย 3 เรื่องจาก 3 ประเทศ โดย 3 ผู้กำกับภาพยนตร์ ได้แก่ เกาหลี ไทย และฮ่องกง ได้แก่ คิม จี-วูน (ตอน Memories), นนทรีย์ นิมิบุตร (ตอน The Wheel) และ ปีเตอร์ โฮ-ซัน ชาน (ตอน Going Home) กับบริษัทภาพยนตร์ของคนรุ่นใหม่ B.O.M. Film Productions, Cinemasia และ Applause Pictures ภาพยนตร์ทำรายได้ในประเทศไทย 58.20 ล้านบาท

## อ้างอิง

หมวดหมู่:ภาพยนตร์โดยสหมงคลฟิล์ม
หมวดหมู่:ภาพยนตร์ไทยที่ออกฉายในปี พ.ศ. 2545
หมวดหมู่:ภาพยนตร์ไทย
หมวดหมู่:ภาพยนตร์จีน
หมวดหมู่:ภาพยนตร์เกาหลี
หมวดหมู่:ภาพยนตร์ผี
หมวดหมู่:ภาพยนตร์ที่กำกับโดย ปีเตอร์ ชาน
หมวดหมู่:ภาพยนตร์ที่กำกับโดย นนทรีย์ นิมิบุตร
หมวดหมู่:ภาพยนตร์สยองขวัญไทย
เดอะซิมส์ 3 แอมบิชันส์

***เดอะซิมส์ 3 แอมบิชันส์*** เป็น ภาคเสริม ตัวที่ 2 ของเกม เดอะซิมส์ 3  สำหรับประเทศไทยมีการวางจำหน่ายในวันที่ 1 มิถุนายน พ.ศ.2553 *'เดอะซิมส์ 3 แอมบิชันส์* มาพร้อมกับโหมดใหม่ ซึ่งผู้เล่นสามารถเข้าไปดูและควบคุมการทำงานของชาวซิมส์ในที่ทำงานได้ โดยเป็นสายอาชีพใหม่ที่ผู้เล่นสามารถเลือกได้ว่าจะให้ซิมส์นั้นทำงานอย่างมีประสิทธิภาพได้อย่างไร  ซึ่งไอเท็มบางอย่างที่ใช้ในการพัฒนาความสามารถและความก้าวหน้าทางอาชีพของซิมส์สามารถหาซื้อเพิ่มได้จากโหมดซื้อ ผู้เล่นจะสามารถควบคุมซิมส์ในที่ทำงานได้ดียิ่งขึ้น ซึ่งเป็นคุณสมบัติหลักที่เกม *เดอะซิมส์ 3* ภาคหลักยังไม่มี

## รูปแบบการเล่น

*เดอะซิมส์ 3 แอมบิชันส์* เป็นภาคเสริมที่มาพร้อมกับอาชีพใหม่ที่ผู้เล่นสามารถควบคุมซิมส์ในระหว่างทำงานได้ ตัวอย่างอาชีพที่ผู้เล่นสามารถบังคับได้เช่น อาชีพนักดับเพลิง, นักสืบ หรือนักดีไซน์เนอร์ เป็นต้น ซึ่งผู้เล่นสามารถบังคับซิมส์ในที่ทำงานได้ และถ้าเกิดเหตุการณ์หรือสถานการณ์ต่างๆ ผู้เล่นก็สามารถควบคุมซิมส์ในระหว่างการทำงานได้ เช่น ถ้าเป็นอาชีพนักดับเพลิง นอกจากจะมีหน้าที่บำรุงรักษารถดับเพลิงแล้ว ยังต้องดับเพลิงไหม้เมื่อเกิดเหตุการณ์ไฟไหม้ หรือช่วยเหลือซิมส์จากสิ่งปลูกสร้างที่กำลังไฟไหม้อยู่, หากเป็นอาชีพนักสืบ ก็จะมีการสอบถามกับผู้ว่าจ้างว่าเกิดเหตุอะไรขึ้น ซึ่งบางครั้งอาจเป็นการขโมยข้อมูล ความลับ และของที่ถูกขโมยไป หลังจากสืบคดีจนเสร็จสิ้น ก็จะได้รับเงินจากผู้ว่าจ้างและเผากระดาษทิ้งเพื่อปิดคดี, หรือถ้าเป็นอาชีพนักดีไซน์เนอร์ ก็สามารถออกแบบเสื้อผ้าและแต่งกายใหม่ให้กับซิมส์ตามแฟชั่นได้ ซึ่งความสำเร็จและความล้มเหลวจะขึ้นอยู่กับผู้เล่นที่จะเลือกเสื้อผ้าและเครื่องแต่งกายใหม่ให้ซิมส์ เป็นต้น

 
*ทักษะอาชีพ* เป็นโหมดทักษะใหม่ที่เพิ่มเข้ามาเพื่อช่วยในความก้าวหน้าทางอาชีพของซิมส์ และสามารถนำทักษะอาชีพไปใช้เป็นอาชีพหลักได้ เช่น เป็นจิตรกรวาดภาพ, ประติมากร, นักตกปลา, นักทำสวน, นักประดิษฐ์, นักทำไวน์, จิตรกร, ช่างภาพ, และนักเขียนเป็นต้น ซึ่งจะมีรายได้จากการทำงานโดยใช้ทักษะอาชีพเป็นหลัก

### เพลงที่ใช้ในภาคเสริม
ศิลปินและนักร้องที่มีชื่อเสียงหลายท่านได้มาบันทึกเสียงเพลงในเกม เดอะซิมส์ 3 แอมบิชันส์ เป็น ภาษาซิมส์ โรบบี้ คอเคอร์, ผู้อำนวยการเสียง ของสตูดิโอเดอะซิมส์ จาก อีเอ ได้กล่าวว่า "Each time we set out to create a soundtrack for an expansion pack, it's always exciting matching the vibe of the game to the music by our incredible lineup of extremely diverse artists. It's fun hearing hit tracks in the language of The Sims, and I think fans will be pleased to find their favorites songs and artists throughout this game, and will no doubt discover new bands to follow in The Sims 3 Ambitions." 

## อ้างอิง

## แหล่งข้อมูลอื่น
*The Sims 3: Ambitions official site

หมวดหมู่:ภาคเสริม
*
หมวดหมู่:เกมสำหรับวินโดวส์
หมวดหมู่:เกมสำหรับแมคโอเอส
หมวดหมู่:วิดีโอเกมที่ออกวางจำหน่ายในปี พ.ศ. 2553
หมวดหมู่:เกมสำหรับไอโอเอส
หมวดหมู่:เกมจากค่ายอิเล็กทรอนิก อาตส์
มลพิษทางน้ำ

thumb|ของเสียที่ปล่อยจากโรรงาน ก่อให้เกิดมลพิษทางน้ำ

**มลพิษทางน้ำ**เป็นปัญหาทางน้ำมีสาเหตุสำคัญมาจากการทิ้งนํ้าเสียจากโรงงานอุตสาหกรรม ซึ่งเป็นน้ำเสียจากขั้นตอนและกระบวนการผลิต การล้าง กระบวนการหล่อเย็น เป็นต้น แม้ว่าจะมีกฎหมายบังคับให้โรงงานอุตสาหกรรมต้องบำบัดน้ำทิ้งเหล่านี้ก่อนปล่อยออกสู่แหล่งน้ำธรรมชาติ แต่ในทางปฏิบัติ รัฐบาลไม่สามารถควบคุมได้อย่างทั่วถึง การก่อสร้างอาคารบ้านเรือนและชุมชน โดยเฉพาะในชุมชนเขตเมือง เช่น กรุงเทพมหานคร ที่มีประชากรอาศัยอยู่หนาแน่น มักปล่อยน้ำทิ้งสู่แหล่งน้ำธรรมชาติโดยตรง มิได้ผ่านกระบวนการบำบัดใด ๆ นอกจากนี้ ยังมีการทิ้งขยะมูลฝอยและสิ่งปฏิกูลต่าง ๆ ลงสู่แม่น้ำลำคลองอันเป็นการเพิ่มความสกปรกให้กับแหล่งน้ำต่างๆ อีกด้วย 

นอกจากนี้ การเพาะปลูกและเลี้ยงสัตว์มักมีการใช้ปุ๋ยและสารเคมีเพื่อป้องกันและกำจัดศัตรูพืชและสัตว์ซึ่งเกษตรกรส่วนใหญ่ใช้อย่างขาดความระมัดระวัง ทำให้สารเคมีแพร่กระจายสู่แหล่งน้ำ ซึ่งอาจเกิดขึ้นได้ในระหว่างการฉีดพ่นสาร การชะล้างโดยฝน การล้างภาชนะที่บรรจุหรืออุปกรณ์การฉีดพ่นในแหล่งน้ำ วิธีการแก้ไขปัญหาคือ ไม่ทิ้งขยะลงสู่แหล่งน้ำ ลดการใช้พลาสติกให้น้อยลง เป็นต้น

## อ้างอิง
* "Issues: Water" - Guides, news and reports from Natural Resources Defense Council (US nonprofit organization)

หมวดหมู่:มลพิษ
หมวดหมู่:น้ำ
นักบุญดอมินิก

**นักบุญดอมินิก** (ค.ศ. 1170 – 6 สิงหาคม ค.ศ. 1221) หรือ **นักบุญดอมินิกแห่งกุซมัน** เป็นบาทหลวงโรมันคาทอลิกชาวสเปน ผู้ก่อตั้งคณะดอมินิกัน เชื่อว่าเป็นบุคคลแรกที่นำสายประคำมาใช้ในการสวดภาวนาของชาวคาทอลิก และเป็นนักบุญองค์อุปถัมภ์นักดาราศาสตร์

## ประวัติ
นักบุญดอมินิก ในตำนานอ้างว่าท่านเป็นบุตรของเฟลิกซ์ กุซมัน กับบุญราศีฆัวนาแห่งอาซา ถือกำเนิดที่เมืองกาเลรูเอกา ประเทศสเปน มีพี่ชายสองคนชื่ออันโตนิโอและมาเนส

เมื่อโตขึ้นได้เข้าศึกษาเทววิทยาที่มหาวิทยาลัยปาเลนเซีย และรับศีลอนุกรมเป็นบาทหลวงสังกัด **คณะนักบุญออกัสติน** หรือที่รู้จักในนามคณะออกัสติเนียน และได้เป็นอธิการโบสถ์ในที่สุด

เมื่ออายุ 35 ปี สมเด็จพระสันตะปาปาอินโนเซนต์ที่ 3 ได้มอบหมายให้ท่านไปเผยแผ่ศาสนาให้กับชาวเมืองอาลบีซึ่งเป็นพวกนอกศาสนาทางตอนใต้ของฝรั่งเศส ท่านทำงานอย่างอุตสาหะจนชนะใจคนกลุ่มนี้ และทำให้ชาวอาลบีหันมาเข้ารีตจำนวนมาก ในช่วงนี้ท่านได้ก่อตั้งคณะดอมินิกันซึ่งเป็นคณะนักบวชที่เน้นงานวิชาการศาสนา ความยากจนถ่อมตน และไม่ยุ่งเกี่ยวกับการเมือง เพื่อช่วยการเผยแพร่ศาสนา

## การถึงแก่กรรม
ท่านได้ถึงแก่กรรมลงเมื่อวันที่ 6 สิงหาคม ค.ศ. 1221 ที่เมืองโบโลญญาระหว่างการเดินทางกลับจากสมัชชา ก่อนถึงแก่กรรมท่านได้กล่าวสั่งเสียแก่ศิษย์ว่า “จงมีความรัก เมตตา จงรักษาความสุภาพเอาไว้ จงสะสมทรัพย์สมบัติแห่งความยากจนอันศักดิ์สิทธิ์” 

ท่านได้รับการประกาศเป็นนักบุญโดยสมเด็จพระสันตะปาปาเกรกอรีที่ 9 มีวันฉลองตรงกับวันที่ 8 สิงหาคมของทุกปี 

## สายประคำ
[thumb|100px|[แม่พระแห่งลูกประคำประทานสายประคำแก่นักบุญดอมินิก]]

ตำนานกล่าวว่า ระหว่างที่นักบุญดอมินิกทำงานเผยแผ่ศาสนาให้กับชาวอาลบีนั้น ท่านได้รับความลำบากเป็นอย่างมากจากการต่อต้านของคนบางกลุ่ม ท่านจึงไปเก็บตัวภาวนาอ้อนวอนพระเจ้าให้คนกลุ่มนี้กลับใจ ตำนานอ้างว่าพระนางมารีย์พรหมจารีและทูตสวรรค์อีกสามองค์ได้มาปรากฏตัว และแม่พระได้ประทานสายประคำแก่ท่าน กำชับว่าการเผยแพร่การสวดสายประคำนี้จะทำให้คนบาปและคนหลงผิดทั้งหลายกลับใจ เมื่อท่านปฏิบัติตามปรากฏว่าการเผยแพร่ธรรมของท่านประสบความสำเร็จเป็นอย่างดี จึงเป็นที่มาของแม่พระแห่งลูกประคำ และทำให้การสวดสายประคำเป็นที่แพร่หลายในกลุ่มชาวคาทอลิกมาจนปัจจุบัน

## อ้างอิง

หมวดหมู่:นักบุญชาวสเปน
หมวดหมู่:นักบุญคณะดอมินิกัน
หมวดหมู่:นักบุญในตำนานทอง
หมวดหมู่:นักบุญในคริสต์ศตวรรษที่ 13
หมวดหมู่:บาทหลวงชาวสเปน
หมวดหมู่:ผู้ก่อตั้งคณะนักบวชคาทอลิก
เต่าอาร์คีลอน

**อาร์คีลอน** (*Archelon*) เป็นสกุลของเต่าทะเลสูญพันธุ์ที่ใหญ่ที่สุด ฟอสซิลของมันพบในปี ค.ศ.1895 ที่รัฐเซาท์ ดาโคตา ประเทศสหรัฐอเมริกา และได้รับการบรรยายในปี ค.ศ. 1896 อาร์คีลอนที่ใหญ่ที่สุดมีความยาวมากกว่า 4 เมตร หนักประมาณ 2 ตัน มันอาศัยอยู่ในยุคครีเทเชียสตอนปลายเมื่อประมาณ 75-65 ล้านปีก่อน และสูญพันธุ์ไปพร้อมกับไดโนเสาร์ เมื่อ 65 ล้านปีก่อน มันเป็นบรรพบุรุษของเต่าทะเลในปัจจุบัน อาร์คีลอน มีญาติคือเต่าทะเลอีกชนิดที่ชื่อ โพรโทสเตกา (Protostega) ที่อาศัยอยู่ในยุคเดี่ยวกัน ฟอสซิลของมันพบใน รัฐเซาท์ดาโคตา รัฐไวโอมิง และบางส่วนของอเมริกา กระดองของมันไม่แข็งเหมือน เหมือนเต่าปัจจุบัน แต่จะเหนียวในเนื้อ และมีกระดูกหุ้มบางส่วน 

## อ้างอิง

## แหล่งข้อมูลอื่น
*Archelon

หมวดหมู่:อันดับย่อยเต่าหมวดหมู่: สัตว์เลื้อยคลานที่อาศัยอยู่ในยุคไดโนเสาร์
ไอ อนิเมะ

**ไอ อนิเมะ** (**I-Ani-Me**) เป็นรายการโทรทัศน์ที่ออกอากาศทาง สถานีโทรทัศน์ไอทีวี ทุกวันเสาร์-อาทิตย์ โดยมี พีธีกรรายการคือ **พี่เอ๊าะ** กีรติ เทพธัญญ์
ภายหลังมี พีธีกรหญิงเพิ่มมา 1 คน รายการนี้ มีระยะเวลา ประมาณ 3 ปี ช่วงปี 2544 - 2546 ก็ยุติรายการลงไป ก่อนที่จะมีรายการ **การ์ตูนคลับ** ในปี 2548 ก่อนหน้านั้นในปี 2547 ITV ฉายการ์ตูน ที่ยังไม่ได้ระบุชื่อรายการ

ช่วงแรกในการออกอากาศจะเป็นการ์ตูนของทาง ทีไอจีเอ จากนั้นทาง สถานีโทรทัศน์ไอทีวี จะนำการ์ตูนที่จะเอามาออกอากาศมาพากย์เอง 

## การ์ตูนรายการอื่น ๆ
* เจ้าหุ่นโรโบคอน  (เริ่ม 1 มกราคม 2543)

## การ์ตูนที่ฉายในรายการ
* อุลตร้าแมนโชว์ (TIGA)
* ไทรกัน มือปืนสะท้านจักรวาล (TIGA)
* เก็ตเตอร์โรโบ ศึกวันอวสานโลก (TIGA)
* กันดั้มเอ็กซ์ (TIGA)
* คิโกะ เสือยิ้มยาก
* เก็นชิคุง นักสืบข้ามมิติ
* กิงกะแมน (TIGA)
* YAT ตะลุยอวกาศ 2
* วันพีซ (ปีแรก)
* มัชแรมโบ้ ยอดมนุษย์แมตทริกซ์
* เดอะ สฟีริคส์ *The Spheriks*
* คานิปัง หนูน้อยนักประดิษฐ์
* วาตารุ (ภาค 3)
* อากิฮาบาระ เดนโด กุมิ
* หวงเฟยหง
* เทลัง นักรบเทวดา
* อุลตร้าแมนไดน่า
* สามบึ้ก พลังซูโม่
* หนูจี๊ด จอมจุ้น
* อาจัง ดอตคอม
* แกแล็คซี่ แองเจล
* Cyber Team in Akihabara

### การ์ตูนที่ถูกระงับการออกอากาศ
* ราชันย์ผู้กล้า กาโอไกการ์ (ระงับการออกอากาศภายหลังจากที่ประชาสัมพันธ์ไปได้เพียง 2 สัปดาห์)

## อ้างอิง
* ความเป็นไปของการ์ตูน ที่ฉายทาง TITV หรือ ITV
* ยูทูป รายการ

## ดูเพิ่ม
* รายชื่อการ์ตูนทีวีแอนิเมชันของช่อง 3
* รายชื่อการ์ตูนทีวีแอนิเมชันของช่อง 5
* ช่อง 9 การ์ตูน
* ไอทีวี การ์ตูนคลับ
* ดิสนีย์คลับ (ประเทศไทย)
* การ์ตูนดังสุดสัปดาห์


หมวดหมู่:รายการโทรทัศน์ช่องไอทีวี-ทีไอทีวี
หมวดหมู่:รายการที่ฉายอนิเมะในประเทศไทย
หมวดหมู่:รายการโทรทัศน์ที่เริ่มออกอากาศตั้งแต่ พ.ศ. 2544
หมวดหมู่:รายการโทรทัศน์ที่ยุติการออกอากาศในปี พ.ศ. 2546
Multi-criteria decision analysis

**multi-criteria decision analysis** (MCDA) หรือ **multi-criteria decision making** (MCDM) คือระเบียบวิธีที่ช่วยในการสร้างการตัดสินใจกับการประเมินหลายส่วน โดยมีจุดมุ่งหมายเพื่อหาวิธีการที่ชัดเจนในการตอบคำถามเพื่อช่วยในการตัดสินใจ ในปัจจุบันมีหลากหลายวิธีการในการแก้ปัญหาการตัดสินใจ ซึ่งแต่ละวิธีต่างมีความแม่นยำแตกต่างกัน โดยในโจทย์ปัญหาเดียวกัน ใช้วิธีวิเคราะห์แตกต่างกันก็ได้ผลลัพธ์ที่แตกต่างกัน ขึ้นอยู่กับสถานการณ์ ความเหมาะสมของเหตุการณ์ และรวมไปถึงความถนัดของผู้เลือก

ตัวอย่างของวิธีการที่ใช้ได้แก่
* Analytic hierarchy process (AHP)
* Analytic network process (ANP)
* Data envelopment analysis
* Dominance-based rough set approach (DRSA)
* ELECTRE
* Inner product space
* Goal programming
* Value engineering (VE)
* Weighted sum model (WSM)
* Weighted product model (WPM)

## อ้างอิง

* Andrew, J. H., Stefan, H., & Elisabeth, B. (2008). A multi-objective model for environmental investment decision making. Comput. Oper. Res., 35(1), 253–266.
* Scholz, R.W. & Tietje, O. (2002). Embedded Case Study Methods. Integrating Quantitative and Qualitative Knowledge. Sage Publications. Thousand Oaks, Sage. ISBN 0761919465

หมวดหมู่:ทฤษฎีการตัดสินใจ
หมวดหมู่:การวิจัยดำเนินการ
ตุ๊กกี้ เจ้าหญิงขายกบ

**ตุ๊กกี้ เจ้าหญิงขายกบ** เป็นภาพยนตร์ไทย ที่ผลิตโดย สหมงคลฟิล์ม และ เวิร์คพอยท์ รายได้ 64 ล้านบาท ออกฉายเมื่อวันที่ 16 กันยายน พ.ศ. 2553 กำกับโดย พรชัย หงษ์รัตนาภรณ์ นำแสดงโดย สุดารัตน์ บุตรพรม, หลุยส์ สก็อต, ซาร่า ไคเซอร์, วัชระ ปานเอี่ยม, เท่ง เถิดเทิง, โหน่ง ชะชะช่า, อารักษ์ อมรศุภศิริ, นาตาลี เดวิส, ค่อม ชวนชื่น, พัน พลุแตก ภาพยนตร์เปิดตัว 4 วันแรกด้วยรายได้ 27.5 ล้านบาท ภาพยนตร์ทำรายได้รวม 64 ล้านบาท

## นักแสดง

## อ้างอิง

## แหล่งข้อมูลอื่น
* 

หมวดหมู่:ภาพยนตร์ไทย
หมวดหมู่:ภาพยนตร์ตลก
หมวดหมู่:ภาพยนตร์แฟนตาซี
หมวดหมู่:ภาพยนตร์ที่ออกฉายในปี พ.ศ. 2553
AI (แก้ความกำกวม)

**"AI"** อาจหมายถึง
* ปัญญาประดิษฐ์ () - ความฉลาดเทียมที่สร้างขึ้นให้กับสิ่งที่ไม่มีชีวิต
* จักรกลอัจฉริยะ - เป็นภาพยนตร์ไซไฟ ที่กำกับโดยสตีเฟน สปีลเบิร์ก
* อะโดบี อิลลัสเตรเตอร์ - โปรแกรมกราฟิก อักษรย่อ Ai
* แม่น้ำเอไอ - เป็นแม่น้ำสายหนึ่งที่ไหลผ่านจังหวัดมิยางิ ประเทศญี่ปุ่น

## เกี่ยวข้อง
* ไอ
วัดราชประดิษฐาน

**วัดราชประดิษฐาน** ตั้งอยู่ที่ถนนอู่ทอง อำเภอพระนครศรีอยุธยา จังหวัดพระนครศรีอยุธยา เป็นวัดที่สร้างขึ้นเมื่อครั้งกรุงศรีอยุธยาเป็นราชธานี ในพระราชพงศาวดารกรุงศรีอยุธยามีกล่าวถึงวัดราชประดิษฐานหลายครั้ง แต่ไม่ปรากฏหลักฐานว่าใครเป็นคนสร้างและสร้างในรัชสมัยใด ปัจจุบัน เป็นวัดราษฎร์

## ประวัติ

วัดราชประดิษฐานเป็นวัดโบราณสร้างขึ้นในสมัยกรุงศรีอยุธยาเป็นราชธานี ตั้งอยู่ริมปากคลองประตูข้าวเปลือกฝั่งตะวันตก ภายในกำแพงพระนคร ไม่ปรากฏหลักฐานว่าใครเป็นคนสร้างและสร้างในรัชสมัยใด แต่วัดราชประดิษฐาน มีหมายความว่า วัดที่พระเจ้าแผ่นดินทรงสร้าง ดังนั้น จึงมีข้อสันนิษฐานว่า ผู้สร้างวัดนี้คงเป็นพระเจ้าแผ่นดินแน่นอน

วัดราชประดิษฐานถูกกล่าวถึงพระราชพงศาวดารกรุงศรีอยุธยาหลายครั้ง โดยเมื่อครั้งสมเด็จพระไชยราชาธิราชเสด็จสวรรคต พระยอดฟ้าเสด็จขึ้นครองราชสมบัติในขณะที่มีพระชนมายุยังน้อย พระเฑียรราชาจึงอยู่ในฐานะที่อาจก่อความระแวงว่าจะแย่งชิงราชสมบัติได้ ดังนั้น พระองค์จึงเสด็จออกผนวชที่วัดราชประดิษฐาน พระองค์ได้ลาผนวชและเสด็จขึ้นครองราชสมบัติเป็นสมเด็จพระมหาจักรพรรดิ หลังจากที่ขุนวรวงศาธิราชและท้าวศรีสุดาจันทร์ถูกปลงพระชนม์

หลังจากนี้ วัดราชประดิษฐานยังถูกกล่าวถึงเมื่อพระศรีศิลป์ พระราชโอรสในสมเด็จพระไชยราชาธิราชและท้าวศรีสุดาจันทร์มีพระชันษาได้ประมาณ 14 พรรษา สมเด็จพระมหาจักรพรรดิจึงทรงให้ออกผนวชเป็นสามเณร ณ วัดราชประดิษฐาน แต่พระศรีศิลป์ก่อขบถต้องปืนสิ้นพระชนม์เสียก่อน

นอกจากนี้ วัดราชประดิษฐานยังใช้เป็นที่ประทับของสมเด็จพระเจ้าอุทุมพรในขณะที่พระองค์ผนวชเป็นพระภิกษุ หลังจากเสียกรุงศรีอยุธยาครั้งที่ 2 วัดราชประดิษฐานถูกปล่อยร้างเรื่อยมา จนกระทั่งพระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้าฯ ให้ขุนศรีสงครามเป็นแม่กองบูรณปฏิสังขรณ์ขึ้นใหม่ เมื่อปี พ.ศ. 2460 และได้รับพระราชทานวิสุงคามเมื่อวันที่ 2 กันยายน พ.ศ. 2497 ปัจจุบันวัดราชประดิษฐานมีถาวรวัตถุคือ พระอุโบสถ พระเจดีย์ย่อมุมทรงกลีบมะเฟือง และพระประโทนจำลอง

ปัจจุบันพื้นที่ของวัดราชประดิษฐาน ได้รวมเอาพื้นที่ของ **[[วัดท่าทราย]]** ไว้ด้วย ซึ่งอยู่ด้านทิศตะวันออก ฝั่งตรงข้ามของคลองประตูข้าวเปลือก โดยถูกกล่าวถึงในพงศาวดารว่า สมเด็จพระเจ้าปราสาททอง ได้ลดยศและให้สมเด็จพระอาทิตยวงศ์ไปอยู่เรือนเสาไม้ไผ่ 2 ห้อง 2 หลังริมวัดท่าทราย และให้คนรับใช้ไว้ 2 คนแต่พออยู่ตักน้ำหุงข้าว ภายหลังก่อกบฏจึงถูกสำเร็จโทษ และเคยเป็นที่จำพรรษาของ **พระมหานาค** กวีสมัยสมเด็จพระเจ้าอยู่หัวบรมโกศ ผู้แต่ง **บุณโณวาทคำฉันท์** ปัจจุบันวัดท่าทรายเหลือ พระอุโบสถ หอสมณธรรม เจดีย์ทรงปรางค์แปดเหลี่ยม เจดีย์ทรงกลม พระพุทธบาท-พระพุทธฉายจำลอง และหอระฆัง

นอกจากพื้นที่ของวัดท่าทรายแล้ว วัดราชประดิษฐานยังได้รวมพื้นที่ของ **วัดสุวรรณาวาส** ซึ่งอยู่ทางทิศตะวันตกของวัดราชประดิษฐาน ซึ่งไม่ทราบประวัติความเป็นมา แต่บริเวณนี้ในสมัยกรุงศรีอยุธยาเป็นป่าตะกั่วและป่ามะพร้าวและเป็นที่ตั้งของโรงช้างหลวง จึงสันนิษฐานได้ว่าวัดนี้อาจเป็นวัดที่ผู้ดีมีตระกูลซึ่งรับราชการอยู่ในกรมพระคชบาลในสมัยอยุธยาเป็นผู้สร้างขึ้น ปัจจุบันวัดสุวรรณาวาสเหลือ ซากพระวิหาร ซากพระอุโบสถ เจดีย์ทรงระฆังกลม เจดีย์ทรงกลมบนฐานแปดเหลี่ยม

วัดราชประดิษฐาน อ.พระนครศรีอยุธยา จ.พระนครศรีอยุธยา (4).jpg|พระพุทธบรมไตรโลกนาถ ภายในอุโบสถ
วัดราชประดิษฐาน อ.พระนครศรีอยุธยา จ.พระนครศรีอยุธยา (2).jpg|เจดีย์ทรงปรางค์
วัดราชประดิษฐาน อ.พระนครศรีอยุธยา จ.พระนครศรีอยุธยา.jpg|อุโบสถ


## อ้างอิง
* วัดราชประดิษฐาน วัดท่าทราย

ราชประดิษฐาน
หมวดหมู่:สิ่งก่อสร้างในสมัยกรุงศรีอยุธยา
หมวดหมู่:โบราณสถานในจังหวัดพระนครศรีอยุธยา
การตรวจหามุม

**การตรวจหามุม** () เป็นวิธีการที่ใช้ในสาขาคอมพิวเตอร์วิทัศน์ เพื่อตรวจหาตำแหน่งของภาพที่มีลักษณะคล้ายกับมุมโดยใช้เกณฑ์ที่กำหนดไว้เป็นหลักในการพิจารณา โดยทั่วไปแล้ว นิยามของมุมคือตำแหน่งที่เป็นจุดตัดของขอบสองขอบ แต่ในกรณีนี้มุมในรูปภาพที่พิจารณาอาจไม่จำเป็นต้องเป็นมุมที่แท้จริงของวัตถุ เช่น มุมของโต๊ะเขียนหนังสือที่ปรากฏอยู่ในภาพ อาจไม่ถูกตรวจพบว่าเป็นมุมเนื่องจากคุณสมบัติไม่ตรงกับหลักการพิจารณาที่ใช้

หมวดหมู่:คอมพิวเตอร์วิทัศน์
มารุต มัสยวาณิช

นายแพทย์ **มารุต มัสยวาณิช** (เกิด 21 พฤษภาคม พ.ศ. 2495) อดีตสมาชิกสภาผู้แทนราษฎร แบบบัญชีรายชื่อ สังกัดพรรคภูมิใจไทย อดีตรองโฆษกประจำสำนักนายกรัฐมนตรี ในรัฐบาลอภิสิทธิ์ เวชชาชีวะ อดีตกรรมการบริหารพรรคเพื่อแผ่นดิน และอดีตสมาชิกวุฒิสภาจังหวัดหนองคาย

## ประวัติ
มารุต เกิดเมื่อวันที่ 21 พฤษภาคม พ.ศ. 2495 ด้านครอบครัวสมรสกับทันตแพทย์หญิงวัฒนา สงวนน้อย มีบุตร-ธิดา 3 คน คือ ดนุสา มัสยวาณิช, ณวิภา มัสยวาณิช และธีรุตม์ มัสยวาณิช มีศักดิ์เป็นลุงของเกริกพล มัสยวาณิช ดารานักแสดงชื่อดัง

สำเร็จการศึกษาชั้นมัธยมศึกษา จากโรงเรียนเซนต์คาเบรียล ระดับปริญญาตรี แพทยศาสตรบัณฑิต ด้านกุมารเวชศาสตร์ จากมหาวิทยาลัยมหิดล และปริญญาตรี รัฐศาสตร์ มหาวิทยาลัยรามคำแหง และระดับปริญญาโท จากมหาวิทยาลัยสุโขทัยธรรมาธิราช

## งานการเมือง
นายแพทย์มารุต มัสยวาณิช เป็นที่ปรึกษานายพินิจ จารุสมบัติ รองนายกรัฐมนตรี และเข้าร่วมงานกับพรรคเพื่อแผ่นดิน ตั้งแต่ในระยะก่อตั้งพรรค จนได้รับแต่งตั้งเป็นกรรมการบริหารพรรค และเป็นนายทุนของพรรคคนหนึ่ง ต่อมาได้รับการเลือกตั้งเป็นสมาชิกวุฒิสภา ในปี พ.ศ. 2549 (โมฆะ) และลงสมัครรับเลือกตั้งสมาชิกสภาผู้แทนราษฎร จังหวัดหนองคาย แต่ไม่ได้รับการเลือกตั้ง

นายแพทย์มารุต มัสยวาณิช ได้รับตำแหน่งทางการเมืองอีกครั้งเป็น รองโฆษกประจำสำนักนายกรัฐมนตรี ในรัฐบาลนายอภิสิทธิ์ เวชชาชีวะ แทนนายแพทย์ภูมินทร์ ลีธีระประเสริฐ ที่ลาออกไป

ต่อมาในการเลือกตั้ง พ.ศ. 2554 จึงได้ย้ายมาลงสมัคร ส.ส.ในสังกัดพรรคภูมิใจไทย ในระบบบัญชีรายชื่อลำดับที่ 125 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคภูมิใจไทย ลำดับที่ 11

ในปี 2562 ลงสมัครรับเลือกตั้ง ส.ส.แบบบัญชีรายชื่อ ลำดับที่ 14 สังกัดพรรคภูมิใจไทย แต่ไม่ได้รับเลือกตั้ง ต่อมาได้เลื่อนแทนรัฐมนตรีของพรรคภูมิใจไทยที่ลาออกจากการเป็น ส.ส. จำนวน 2 คน เมื่อเดือนกรกฎาคมของปีเดียวกัน

## เครื่องราชอิสริยาภรณ์

## อ้างอิง

หมวดหมู่:แพทย์ชาวไทย
หมวดหมู่:นักธุรกิจชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:สมาชิกวุฒิสภาจังหวัดหนองคาย
หมวดหมู่:พรรคเพื่อแผ่นดิน
หมวดหมู่:นักการเมืองพรรคภูมิใจไทย
หมวดหมู่:บุคคลจากโรงเรียนเซนต์คาเบรียล
หมวดหมู่:บุคคลจากคณะแพทยศาสตร์โรงพยาบาลรามาธิบดี มหาวิทยาลัยมหิดล
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:บุคคลจากสาขาวิชารัฐศาสตร์ มหาวิทยาลัยสุโขทัยธรรมาธิราช
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
เตตระฟีนิลลีน

เตตระฟีนิลลีน (**Tetraphenylene**) เป็นสารอินทรีย์ที่เป็นของแข็งที่อุณหภูมิห้องมีสูตรโมเลกุลเป็น C24H16 จัดเป็นสารประกอบกลุ่มโพลีไซคลิกอะโรมาติกไฮโดรคาร์บอน 

## ดูเพิ่ม
* Cyclooctatetraene

## อ้างอิง

หมวดหมู่:โพลีไซคลิกอะโรมาติกไฮโดรคาร์บอน
CMC

**CMC** อาจหมายถึง
* บริษัทเจ้าพระยามหานครจำหัด มหาชน (CMC Group)
* Carboxymethyl cellulos
* คณะกรรมาธิการการทหารกลาง (จีน)
คอสโม่ อเล็กซานเดอร์

**คอสโม่ อเล็กซานเดอร์** () หรือ **คอสโม่ ก.ร่มศรีทอง** เกิดวันที่ 24 เมษายน ค.ศ. 1982 เป็นนักมวยไทยรุ่นมิดเดิลเวท และเป็นนักต่อสู้ป้องกันตัวชาวบราซิล ผู้ซึ่งเคยเข้าร่วมแข่งรายการ WMC อินเตอร์คอนติเนนทอล และ WPMF เวิลด์แชมเปี้ยน ในวันที่ 5 ธันวาคม ค.ศ. 2009 เขาชนะรายการ WMC คิงส์คัพชาเลนเจอร์ทัวร์นาเมนท์ในกรุงเทพ ประเทศไทย

## ประวัติ
**คอสโม่ อเล็กซานเดอร์ มอเรรา ดา โรชา** เกิดที่เขตซานโตส ประเทศบราซิล วันที่ 24 เมษายน ค.ศ. 1982 โดยเขาเริ่มฝึกฝนวิชามวยไทยเมื่อมีอายุได้ 19 ปี

## รายการแข่งขัน
* ค.ศ. 2010 อิท โชว์ไทม์ 77 แมกซ์ แชมเปี้ยน
* ค.ศ. 2009 WMC คิงส์คัพ ชาเลนเจอร์ ทัวร์นาเมนท์ แชมเปี้ยน
* ค.ศ. 2009 อีโวลูชั่น 17 วินเนอร์ คิงส์คัพ ควอลิฟายอิง ทัวร์นาเมนท์ แชมเปี้ยน
* ค.ศ. 2008 อิท โชว์ไทม์ เรียลลิตี้ ไฟนอลลิสต์
* ค.ศ. 2007 WMC อินเตอร์คอนติเนนทอล แชมเปี้ยน (160 ปอนด์)
* ค.ศ. 2007 WPMF เวิลด์ไตเติ้ล (160 ปอนด์)

## สถิติการชก

## อ้างอิง

* เกี่ยวกับคอสโม่ อเล็กซานเดอร์ 

## แหล่งข้อมูลอื่น
* 
* Cosmo's Official site

หมวดหมู่:นักมวยไทยจากรัฐเซาเปาลู
หมวดหมู่:นักต่อสู้แบบผสมที่ใช้มวยไทย
หมวดหมู่:บุคคลจากรัฐเซาเปาลู
หมวดหมู่:แชมป์โลกมวยไทย
ฟีนาลีน

**ฟีนาลีน** (Phenalene) เป็นสารประกอบโพลีไซคลิกอะโรมาติกไฮโดรคาร์บอน เป็นสารมลพิษในอากาศที่เกิดขึ้นจากการเผาไหม้ของน้ำมันเชื้อเพลิง 

## อ้างอิง

หมวดหมู่:โพลีไซคลิกอะโรมาติกไฮโดรคาร์บอน
การเดินขบวนสู่โรม

thumb|ฟาสซิสต์กำลังเดินขบวนสู่โรม
**การเดินขบวนสู่โรม** (; ) เป็นการเดินขบวนของมวลชนเพื่อแสดงพลังในการเคลื่อนไหว ในปี ค.ศ. 1922 มุสโสลินีและผู้สนับสนุนฟาสซิสต์และสมาชิกพรรค ได้เดินขบวนร่วมกันใส่ชุดสีดำที่เป็นสัญลักษณ์อันแสดงถึงความแข้มแข็งของพรรคฟาสซิสต์อิตาลีจุดประสงค์ในการเดินขบวนเข้าสู่กรุงโรมเพื่อขอพระราชอำนาจจากพระเจ้าวิคเตอร์ เอ็มมานูเอลที่ 3

หมวดหมู่:คริสต์ทศวรรษ 1920
หมวดหมู่:การเดินขบวน
หมวดหมู่:ประวัติศาสตร์อิตาลี
หมวดหมู่:เบนิโต มุสโสลินี
หมวดหมู่:ฟาสซิสต์
หมวดหมู่:ความพยายามรัฐประหาร
หมวดหมู่:ผลที่ตามมาหลังสงครามโลกครั้งที่หนึ่ง
ฮิโรมาซะ อิเกดะ

**ฮิโรมาซะ อิเกดะ** ( เกิด 28 เมษายน พ.ศ. 2493) เป็นบุตรชายคนโตของไดซาขุ อิเคดะ ประธานสมาคมโซคา งัคไก สากล กับคาเนะโกะ อิเคดะ เป็นบัณฑิตจบจากมหาวิทยาลัยเคโอ ปัจจุบันเป็นรองนายกสมาคมสร้างคุณค่า และรองประธานสมาคมโซคา งัคไก สากล

## ประวัติ
เกิดเมื่อ พ.ศ. 2493 จากโรงเรียนและมหาวิทยาลัยเคโอ หลักจากนั้นได้เป็นครูในสมาคมสร้างคุณค่าเพื่อการศึกษาอยู่10ปี ก็ได้ย้ายไปทำงานให้กับสมาคมสร้างคุณค่า สำนักงานใหญ่ 
* พ.ศ. 2550 ได้รับตำแหน่งเป็นประธานสมาคมสร้างคุณค่า และเป็นผู้บริหารระดับสูงของสมาคมสร้างคุณค่า

## เครือญาติ
*บิดาไดซาขุ อิเคดะ ประธานสมาคมโซคา งัคไก สากล และนายกสมาคมโซคา งัคไกกิตติมศักดิ์
*น้องชายทาคาชิโร่ อิเคดะ เลขานุการสมาคมสร้างคุณค่าเพื่อการศึกษา

## ตำแหน่ง
*รองประธานสมาคมสร้างคุณค่า
*รองผู้อำนวยการใหญ่สำนักงานใหญ่ สมาคมสร้างคุณค่า โตเกียว
*กรรมการสมาคมโซคา งัคไก สากล
*รองประธานสมาคมโซคา งัคไก สากล

## อ้างอิง
*ประวัติดร.ไดซาขุ และ สมาคมโซคา
*Vice President Hiromasa Ikeda Visits Gandhi Memorial Hall in New Delhi, India 
*della Pace a Daisaku Ikeda 

หมวดหมู่:สมาคมสร้างคุณค่า
หมวดหมู่:บุคคลที่เป็นสมาชิกของสมาคมสร้างคุณค่า
หมวดหมู่:พุทธศาสนิกชนชาวญี่ปุ่น
อาทิศังกราจารย์

**อาทิศังกราจารย์** (สันสกฤต:  ) เป็นนักปรัชญาและเทววิทยาชาวอินเดีย ผู้สร้างรากฐานให้กับแนวคิดแบบอัทไวตะเวทันตะ เป็นที่ยอมรับกันว่าแนวคิดกระแสหลักของศาสนาฮินดูในปัจจุบันมีรากฐานและรวบรวมมาจากแนวคิดของท่าน

## อ้างอิง

หมวดหมู่:ชาวอินเดียที่นับถือศาสนาฮินดู
หมวดหมู่:นักปรัชญาชาวอินเดีย
หมวดหมู่:บุคคลในศาสนาฮินดู
ไอทีวี การ์ตูนคลับ

**ไอทีวี การ์ตูนคลับ** เป็นรายการโทรทัศน์ที่ผลิตขึ้นโดย บริษัท เอฟฟ์ จำกัด EFF ออกอากาศทาง สถานีโทรทัศน์ไอทีวี (สถานีโทรทัศน์ทีไอทีวี) ทุกวันเสาร์ และ วันอาทิตย์ เวลา 8.00 -10.00 น. มีพีธีกรรายการคือ **นพ** ธนพ ตันอนุชิตติกุล และ **นัท** ธนัท ตันอนุชิตติกุล ปัจจุบันเสียชีวิต วัย 38 ปี วันที่ 5 พ.ค. 66 อย่างไรก็ตามในช่วงปี พ.ศ. 2550 ได้เปลี่ยนชื่อรายการเป็น **ทีไอทีวี การ์ตูนคลับ**

## ประวัติ
ไอทีวี การ์ตูนคลับ เป็นรายการที่ 3 ที่ออกอากาศนำภาพยนตร์การ์ตูนทางช่องไอทีวี นับตั้งแต่รายการไออนิเมะ และ รายการอนิเมะที่ DEX ซื้อเวลาฉาย โดยรายการนี้ได้นำอนิเมะและโทคุซัทสึที่ถือลิขสิทธิ์มาออกอากาศทางโทรทัศน์ ซึ่งต่างกับช่อง 9 การ์ตูน ที่นำภาพยนตร์อนิเมะมาพากย์เอง

ช่วงแรกในการออกอากาศจะฉายการ์ตูนอาทิตย์ละ 3 เรื่อง (2 วัน เสาร์ - อาทิตย์) แล้วเพิ่มเป็น 1 เรื่องในเวลาต่อมา แล้วเป็น 4 เรื่อง (วันเสาร์เป็นมาสค์ไรเดอร์, วันอาทิตย์เป็นซูเปอร์เซ็นไต และอนิเมะอีก 3 เรื่อง)
รายการได้ยุติลงเมื่อ สิ้นเดือน ธันวาคม 2550 (เสาร์ - อาทิตย์ สุดท้ายของเดือน) ส่งผลทำให้อนิเมะและภาพยนตร์โทคุซัทสึที่ฉายในขณะนั้นได้ย้ายออกอากาศไปในสถานีโทรทัศน์ช่องอื่นทั้ง ช่อง 3 และ ช่อง 9

แต่ว่าในปี พ.ศ. 2551 ได้ทำรายการใหม่มีชื่อว่า **การ์ตูนฮิต** แต่ออกอากาศได้แค่เพียง 2 สัปดาห์ เนื่องจากสถานีก็ได้ปิดตัวไปและถูกเปลี่ยนเป็นไทยพีบีเอส

## การ์ตูนที่ฉายในรายการ
### การ์ตูนที่ฉายก่อนมีรายการ (2547)
* หุ่นนักสู้สะท้านปฐพีจีกันดั้ม (DEX)
* โมบิลสูทกันดั้มซี้ด (DEX)
* คินนิคุแมนรุ่น 2 (DEX)

### การ์ตูนที่ฉายในรายการ (2548 - 2550)
* ดราก้อนบอล (DEX)
* ดราก้อนบอล Z [ฉายไม่จบไปฉายต่อทางช่อง 3]

* ชาแมนคิง (AmiGo)
* วันพีซ (DEX) 
** ปี 2 
** ปี 3
** ปี 4 [ฉายไม่จบปี 4 ไปฉายต่อทาง โมเดิร์นไนน์ทีวี]
* ฟรุ๊ตส์บาสเก็ต (AmiGo) ออกอากาศไม่จบ

* แขนกลคนแปรธาตุ (TIGA)
* นารูโตะ นินจาจอมคาถา (ROSE) [ฉายไม่จบไปฉายต่อทาง ช่อง 5]
** ปี 1 
** ปี 2
** ปี 3

* ขบวนการนักรบไดโนเสาร์ อาบะเรนเจอร์ (ROSE)
* ขบวนการมือปราบผู้พิทักษ์ เดกะเรนเจอร์ (ROSE)
** ขบวนการมือปราบผู้พิทักษ์ เดกะเรนเจอร์ VS อาบะเรนเจอร์ (ใช้เสียงพากย์ทางการ์ตูนคลับ)

* แชมเปี้ยนเจปัง สูตรดังเขย่าโลก (DEX)
* เคโรโระ ขบวนการอ๊บอ๊บป่วนโลก (ROSE)

* มาสค์ไรเดอร์ไฟซ์ (DEX)
* มาสค์ไรเดอร์เบลด (DEX)
* มาสค์ไรเดอร์ฮิบิกิ (DEX) [ฉายไม่จบไปฉายต่อทาง โมเดิร์นไนน์ทีวี]
* มาดันเซนคิ ริวเคนโด (TIGA) [ฉายไม่จบไปฉายต่อ โมเดิร์นไนน์ทีวี]

### การ์ตูนฮิต (2551)
* แอร์เกียร์ ขาคู่ทะลุฟ้า (TIGA) (ออกอากาศเพียง 4 ตอน)
* ยูเรก้า เซเว่น (DEX) (ออกอากาศเพียง 4 ตอน)

## อ้างอิง
* ความเป็นไปของการ์ตูน ที่ฉายทาง TITV หรือ ITV
* รายการ ITV CARTOON CLUB : ITV  เว็ปไซต์ของ EFF

## ดูเพิ่ม
* รายชื่อการ์ตูนทีวีแอนิเมชันของช่อง 5
* ช่อง 9 การ์ตูน
* ไอ อนิเมะ
* ดิสนีย์คลับ (ประเทศไทย)
* การ์ตูนดังสุดสัปดาห์


*
หมวดหมู่:รายการโทรทัศน์ช่องไอทีวี-ทีไอทีวี
หมวดหมู่:รายการที่ฉายอนิเมะในประเทศไทย
หมวดหมู่:รายการโทรทัศน์ที่เริ่มออกอากาศตั้งแต่ พ.ศ. 2548
หมวดหมู่:รายการโทรทัศน์ที่ยุติการออกอากาศในปี พ.ศ. 2550
โรงเรียนวังน้ำเย็นวิทยาคม

**โรงเรียนวังน้ำเย็นวิทยาคม** เป็นโรงเรียนสหศึกษาระดับมัธยมศึกษา สังกัดสำนักงานเขตพื้นที่การศึกษามัธยมศึกษา เขต 7 ตั้งอยู่ที่ 862/1 หมู่ 1 ถนนจันทบุรี-สระแก้ว ตำบลวังน้ำเย็น อำเภอวังน้ำเย็น จังหวัดสระแก้ว โทรศัพท์และโทรสาร 037-251429

## ประวัติ
**โรงเรียนวังน้ำเย็นวิทยาคม** จัดตั้งขึ้นเพื่อให้การศึกษาแก่บุตรหลานของประชาชนในเขตอำเภอวังน้ำเย็นและใกล้เคียง คณะกรรมการผู้ก่อตั้งโรงเรียนประกอบด้วย นายถาวร ภู่เจริญ (หัวหน้ากิ่ง) นายสมชาย อู่ตะเภา (ศึกษาธิการอำเภอ) ร่วมกับกำนัน ผู้ใหญ่บ้าน และประชาชน จัดหาที่สำหรับสร้างโรงเรียน และได้พิจารณาเห็นว่าที่ดินของโรงเรียนซับคีรี (โรงเรียนชุมชนบ้านวังน้ำเย็นมิตรภาพที่ 179) นั้นว่างอยู่ มีเนื้อที่ 16 ไร่ และได้รับบริจาคจากนายแพง กัทลี และนายสมาน วันเนาว์ รวมที่ดิน 45 ไร่ 2 งาน

ปัจจุบันโรงเรียนวังน้ำเย็นวิทยาคม จัดการศึกษาทั้งระบบมัธยมศึกษาตอนต้นและมัธยมศึกษาตอนปลาย เป็นโรงเรียนแบบสหศึกษา มีอาคารเรียนถาวรจำนวน 4 หลัง อาคารเรียนชั่วคราวกึ่งถาวร 1 หลัง หอสมุด 1 หลัง ห้องน้ำห้องส้วม 5 หลัง หอประชุม 1 หลัง โรงอาหาร 1 หลัง และโรงฝึกงาน 2 หลัง

## สัญลักษณ์ประจำโรงเรียน
* **ตราประจำโรงเรียน :** เป็นรูปอักษรย่อโรงเรียนรองรับด้วยลายกนก มีชื่อโรงเรียนอยู่ด้านล่าง
* **สีประจำโรงเรียน :** น้ำเงิน-ชมพู
:สีน้ำเงิน หมายถึง ความแข็งแกร่ง อดทน
:สีชมพู หมายถึง ความมีระเบียบ
:ดังนั้น น้ำเงิน-ชมพู จึงหมายถึง ชาววังน้ำเย็นวิทยาคมมีความแข็งแกร่ง อดทน พร้อมด้วยระเบียบวินัย
* **คติธรรม :** สุวิชาโน ภวํ โหติ
* **คติพจน์ :** เรียนดี สามัคคี มีวินัย
* **ต้นไม้ประจำโรงเรียน :** ต้นจามจุรี

## ทำเนียบผู้บริหารสถานศึกษา

## ศิษย์เก่าที่มีชื่อเสียง
* กิตติคุณ ศรีอุทธวงศ์
* น.สพ. สมศักดิ์ สมจิตร  
*

## อ้างอิง
* คู่มือนักเรียนและผู้ปกครอง ปีการศึกษา 2551

## แหล่งข้อมูลอื่น
* โรงเรียนวังน้ำเย็นวิทยาคม
* ศูนย์หุ่นยนต์ประจำจังหวัดสระแก้ว โรงเรียนวังน้ำเย็นวิทยาคม
* สมาคมศิษย์เก่าโรงเรียนวังน้ำเย็นวิทยาคม ม.6/4 ปี พ.ศ. 2542 

หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาสระแก้ว
หมวดหมู่:โรงเรียนที่มีอัตราการแข่งขันสูง
หมวดหมู่:อำเภอวังน้ำเย็น